
Zápisnica zo stretnutia Sekcie pre životné poistenie a zaistenie
zo dňa 06. 11. 2025
1. [bookmark: _Hlk162257425]Schválenie zápisnice zo stretnutia sekcie zo dňa 15.05.2025

2. Voľba predsedu Sekcie pre životné poistenie a zaistenie
· Na stretnutí sekcie prebehla voľba predsedu Sekcie pre životné poistenie a zaistenie, kde bol účastníkmi jednohlasne zvolený JUDr. Daniel Zboran z poisťovne Allianz – Slovenská poisťovňa, a.s. Návrh predsedu sekcie bude posunutý na schválenie na najbližšie stretnutie prezídia, ktoré sa koná 20. 11. 2025.  

3. Právo na zabudnutie pre onkologických pacientov/Štandard k RTBF/
· Štandard pre onkologických pacientov je sfinalizovaný a je pripravený na schválenie prezídiom dňa 27. 11. 2025. Po schválení prezídiom bude Štandard posunutý na schválenie Zhromaždením /11. december/. Po tomto schválení už bude možné ku Štandardu pristupovať na základe doručenia tlačiva „Pristúpenie k Štandardu pre prístup k finančným službám pre osoby, ktoré prekonali onkologické ochorenie“  na adresu SLASPO. 
Úloha členov SLASPO: 
· Pripraviť  interné procesy ako aj dokumenty týkajúce sa Štandardu na web poisťovne
· Informovať o Štandarde svojich členov predstavenstva
· Nahlásiť do SLASPO e-mail, na ktorý budú chodiť podnety od klientov /len tí, ktorí ešte e-mail neposlali

4. Systém dôchodkov na Slovensku
· Aktuálny dôchodkový systém nie je udržateľný, a preto MPSVaR zriaďuje pracovnú skupinu, do ktorej bol za SLASPO nominovaný Ing. Martin Kaňa – výkonný riaditeľ. Prvé stretnutie by malo prebehnúť do konca tohto roka. Prípadný posun v téme bude komunikovaný na členov našej sekcie. 
· K téme PEPP a aktualizácii tohto produktu prebehla diskusia. 

5. Metodiky od NBS
Metodiky k transparentnosti poplatkov a jednostranným zmenám nebudú podľa vyjadrenia NBS zverejnené, ale len budú poslané na SLASPO na ďalšie informovanie (predpoklad do konca tohto roka). Po ich doručení zo strany NBS budú zo SLASPO posunuté na príslušné sekcie členských poisťovní. 
6. Value for money 
MU k POG je aktuálne v pripomienkovaní, termín na pripomienkovanie je do 21.11.2025. Plánovaná účinnosť je 1.1.2026.

Úloha SLASPO:
- k téme je potrebné zvolať stretnutie sekcie a podľa potreby (otvorené otázky, pripomienky k MU) aj s účasťou NBS – ideálne do konca roka
- SLASPO otvorí s NBS otázku zlepšenia komunikácie ohľadom vykonaných dohľadov - najmä informovania poisťovne (ako dohliadaného subjektu) o tom, že dohľad NBS v poisťovni bol ukončený

7. Zákon o prístupe zdravotne znevýhodnených k fin. službám (351/2022 Z.z.)
7. augusta 2025 sa konalo stretnutie na Úrade komisára pre osoby so zdravotným postihnutím za účasti viacerých asociácií a zástupcov zdravotne postihnutých osôb. Podľa diskusie sú aj poisťovne považované za povinné subjekty. Zatiaľ neboli stanovené žiadne úlohy, pričom stretnutia budú pokračovať, členovia sekcie budú priebežne informovaní o posune v téme.  
 
8.	Zmena v spôsobe hlásenia o úmrtí
Platforma e-Mortes bola spustená od júna 2025, prípadné nedostatky sú priebežne riešené priamo s ÚDZS.
Úloha SLASPO:
· Zistiť % zapojenia nemocníc do systému e-Mortes 

9. ePN pri likvidácii poistných udalostí
Zúčastneným členom na stretnutí bola podaná informácia, že chýbajúce údaje v e-PN nie je možné doplniť, údaje sú len v medziach zákona. 

10. Memorandum k téme ESG 
Zúčastneným členom bola podaná informácia o Memorande k ESG, ktoré bolo odsúhlasené prezídiom SLASPO v júni 2025. 

11. Výplaty z poistných udalostí PN – námet zo strany členov SLASPO
K téme poistných udalostí z PN, malých drobných úrazov a podozrivých PU prebehla krátka diskusia.  



12. Účasť na organizovaných seminároch 
- členom SLASPO bola podaná prosba, že v prípade neúčasti na stretnutiach, seminároch a pod. je potrebné sa z nich odhlásiť, aby sme predišli plánovaniu takýchto aktivít pre zbytočne veľký počet účastníkov

13. Porada právnikov – prezentácie a témy 
Prezentácie rečníkov, ktorí na tohtoročnej Porade vystúpili, sú dostupné tu:
https://drive.google.com/drive/folders/1wbq9TqS1wzGgWRD66K5uVF0iAncwvdLj?usp=sharing

14. Clowbacky 
 - uvedená téma sa týka skôr obchodu, téma preto nebola detailnejšie diskutovaná

15. Konferencia ŽP 
- SLASPO plánuje v budúcom roku pripraviť konferenciu na tému životného poistenia. Ak by ste mali akékoľvek návrhy na obsah, veľmi nám tým pomôžete. Môžete ich posielať na e-mail szabo@slaspo.sk  

16. Propagácia ŽP 
– podľa slov výkonného riaditeľa SLASPO je životné poistenie oproti neživotnému v menšine, a preto hľadáme námety na propagáciu. Z diskusie vznikli otvorené otázky -  aké kanály využiť, koho vzdelávať, napr. či nevytvoriť knihu / omaľovánky pre deti a pod. Je dôležité stavať kampaň na pozitívnom základe a zdôrazniť princíp solidarity. 
Úloha SLASPO: 
·  osloviť obchodníkov



Tajomník sekcie: Ing. Iveta Szabo
Bratislava,  10. november 2025
